Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,** **DĖL ROKIŠKIO RAJONO SAVIVALDYBĖS TARYBOS 2013 M. LIEPOS 26 D. SPRENDIMO NR. TS-9.194 „DĖL ENERGINIO EFEKTYVUMO DIDINIMO ROKIŠKIO RAJONO DAUGIABUČIUOSE NAMUOSE PROGRAMOS PATVIRTINIMO“ PROGRAMOS PRIEDO PAPILDYMO“ AIŠKINAMASIS RAŠTAS**

2020 m. vasario 27 d.

Rokiškis

 **Parengto projekto tikslai ir uždaviniai.**

Šiuo sprendimo projektu siūloma Rokiškio rajono savivaldybės tarybai 2020 m. vasario 27 d. posėdyje svarstyti klausimą „Dėl Rokiškio rajono savivaldybės tarybos 2013 m. liepos 26 d. sprendimo Nr. TS - 9.194 „Dėl energinio efektyvumo didinimo Rokiškio rajono daugiabučiuose namuose programos patvirtinimo” programos priedo papildymo“. Tikslas – papildyti ir pasitvirtinti daugiabučių namų energinio efektyvumo didinimo Rokiškio rajono daugiabučiuose namuose programos priedą.

 **Šiuo metu esantis teisinis reglamentavimas.**

Lietuvos Respublikos vietos savivaldos įstatymas (16 straipsnio 2 dalies 40 punktas, 18 straipsnio 1 dalis), 2016 m. birželio 7 d. pasirašyta projekto „Partnerystės dėl projekto „Daugiabučių namų ir savivaldybių viešųjų pastatų modernizavimo skatinimas” įgyvendinimo ir bendradarbiavimo rengiant daugiabučių namų investicijų planus bei savivaldybės viešojo pastato investicijų projekto sutartis Nr. B7-1.1-2016-27/MS-3, Rokiškio rajono savivaldybės tarybos 2013 m. liepos 26 d. sprendimas Nr. TS-9.194 „Energinio efektyvumo didinimo daugiabučiuose namuose programos patvirtinimo”, 2018 m. balandžio 27 d. Rokiškio rajono savivaldybės tarybos sprendimą Nr. TS-128 ,,Dėl Rokiškio rajono savivaldybės tarybos 2013 m. liepos 26 d. sprendimo NR. TS-9.194 „Dėl energinio efektyvumo didinimo Rokiškio rajono daugiabučiuose namuose programos patvirtinimo“ priedo papildymo“ ir gauti daugiabučių namų, esančių Dirbtuvių g. 9, Obeliuose, Laisvės g. 5A, Laisvės g. 5B, Vilties g. 14, Vilniaus g. 12A, Rokiškyje, savininkų sutikimai.

 **Sprendimo esmė.**

Įgyvendinti Europos regioninės plėtros fondo lėšomis finansuojamą projektą „Daugiabučių namų ir savivaldybių viešųjų pastatų modernizavimo skatinimas“ pagal 2014-2020 metų Europos Sąjungos fondų investicijų veiksmų programos prioriteto įgyvendinimo priemonę Nr. 04.3.1-APVA-V-003 „Daugiabučių namų ir savivaldybių viešųjų pastatų modernizavimo skatinimas“ ir modernizuoti penkis atrinktus daugiabučius namus.

Užtikrinti efektyvų būstų naudojimą, priežiūrą, atnaujinti inžinerinę techninę įrangą, modernizavimą ir racionalų energijos išteklių vartojimą.

Numatyti, kad šiluminės energijos santykinės sąnaudos, skaičiuojamos būsto naudingo ploto vienetui, sumažėtų iki 40 procentų.

 **Galimos pasekmės, priėmus siūlomą tarybos sprendimo projektą**:

 **teigiamos** – modernizuoti penki daugiabučiai namai, sumažėjusios šiluminės energijos santykinės sąnaudos;

 **neigiamos** – nėra.

 **Kokia sprendimo nauda Rokiškio rajono gyventojams.**

 Rokiškio rajono gyventojams bus mažesnės šilumos sąnaudos ir mažesni mokesčiai už butų šildymą.

 **Finansavimo šaltiniai ir lėšų poreikis**. Europos regioninės plėtros fondo lėšos ir namų savininkų lėšos.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas. T**eisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausioji specialistė Kristina Gačionienė